Labuschanha

L’ostal de Labuscanha o Labuschanha (en francés Labuscaigne, en afrikaans Labuschagné, en anglés Labuschagne, en japonés ラブスカフニ) es una familha uganauda sortida d’Escassafòrt, en Agenés (Occitània) que prenguèt los camins de l’exili uganaud cap a Olanda puèi a Africa del Sud.

Lo nom de La Buscanha ven d'un masatge de Montcrabèu. L’aujòl Abram Labuscanha, d’Escassafòrt, èra bordièr d'unes Pontacs quand se maridèt a Mont Basalhac e s’establiguèt a Brageirac ont nasquèron los filhs Pèire e Samson. Los dos fugiguèron la persecucions contra los Uganauds. Samson foguèt pres e mandat a las galèras, Pèire arribèt en Olanda ont se maridèt. Lai nasquèt lo filh Joan, qu’en 1711 arribèt al Cap ont faguèt soca.Kenneth Labuschagne. "Pierre Labuscaigne land in die Kaap de Goede Hoop", Labuschagne Familie Stamvader, en linha. Donèt a son mas lo nom de Pontac en remembrança de son rèire bordièr.

Lo jogaire de rugbi internacional japonés Pieter 'Lappies' Labuschagné (ピーター・ラピース・ラブスカフニ) es un Labuscanha sud-african installat al Japon.

Referéncias

Categoria:Diaspora occitana